Kopervlakke | Health24
Posted by: Keen | 2007/08/02
'n GP het onlang metaalvlakke by my laat toets deur Ampath. Ek het eers 'n inspuiting gekry wat die metale sal "bind" en toe is die urine weggestuur. (Die dokter is ook 'n naturopaat). Ek het na hom toe gegaan nadat ek geen antwoorde kon kry oor my pyn in my lewerarea nie by my spesialiste nie. Die verslag wys ek het verhoogde kopervlakke in my urine (300...die maksimum moet 50 wees). Die loodvlak was effens verhoog met 2 punte. Van wat ek gelees het op die internet kan verhoogde kopervlakke baie gevaarlik wees vir die lewer. Ek het 'n afspraag by my gastrodokter gemaak (hy is ook 'n hepatoloog). Ek gaan die resultate van die toets vir hom wys en hoor wat dink hy.
My vraag is net dit...as hulle my dan ingespuit het met 'n middel wat metale aantrek, sal die vlakke van die metale dan nie in elkgeval verhoog wys nie? Die ander vraag is dat as my kopervlakke hoog is, kan dit dui op 'n lewerprobleem?
Ek weet nie wat se inspuiting hy gegee het nie - maar dit behoort nie die totale koper in die liggaam te beinvloed nie - gewoonlik meet hulle vry koper en cobalamien (die draer proteien). Oormatige Koper kan die lewerfunksies negatief beinvloed.